钦定古今图书集成/历象汇编/乾象典/第075卷 > 《观象玩占》 > 咏雾凇〈有序〉 前人
## 钦定古今图书集成/历象汇编/乾象典/第075卷 > 《观象玩占》 > 咏雾凇〈有序〉 前人

甲辰岁秋冬久雨连月，十一月廿六日甲子，晓笼雾微松，盖晴兆也。俗谚云：“霜凇打雾凇，贫儿备饭瓮。”往岁在北方，寒夜冰华著树若絮，日出飘满庭阶，尤为可爱。曾南丰诗云：“园林日出静无风，雾松花开树树同。记得集英深殿里，舞人齐插玉珑松。”又曰：“香销一榻氍。”暖月映千门雾凇寒，《韵书》谓之“冻洛。”洛音索，冰著树如索也。

怪得天鸡误晓光，青腰玉女试银妆。琼敷缀叶齐如
翦，瑞树开花冷不香。月白讵迷三里雾，云黄先兆万
家箱。贫儿饭瓮歌声好，六出何须“贺《谢庄》。”